Neuvoston asetukseksi (EY) kalastusalan rakenteellisista toimenpiteistä /* KOM/98/0131 lopull. - CNS 98/0116 */



Virallinen lehti nro C 176 , 09/06/1998 s. 0044



Ehdotus NEUVOSTON ASETUKSEKSI (EY) kalastusalan rakenteellisista toimenpiteistä (98/C 176/04) KOM(98) 131 lopull. - 98/0116(CNS) (Komission esittämä 19 päivänä maaliskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 1) yhteinen kalastuspolitiikka tukee perustamissopimuksen 39 artiklan yleisten tavoitteiden toteuttamista; erityisesti yhteisön kalastus- ja vesiviljelyjärjestelmästä 20 päivänä joulukuuta 1992 annetulla neuvoston asetuksella (ETY) N:o 3760/92 (1), sellaisena kuin se on muutettuna Itävallan, Suomen ja Ruotsin liittymisasiakirjalla, edistetään tasapainoa toisaalta kalavarojen säilyttämisen ja hoidon ja toisaalta pyyntiponnistuksen ja kalavarojen vakaan ja järkiperäisen hyödyntämisen välillä, 2) kalastus- ja vesiviljelyalan, jäljempänä `ala`, rakenteellisten toimenpiteiden olisi edistettävä yhteisen kalastuspolitiikan tavoitteita sekä perustamissopimuksen 130 a artiklan tavoitteita, 3) alan rakenteellisten toimenpiteiden yhdentäminen rakennerahastojen toimintaohjelmaan vuonna 1993 on parantunut yhteisön toimien yhteisvaikutusta ja antanut mahdollisuuden osallistua johdonmukaisemmin taloudellisen ja sosiaalisen yhteenkuuluvuuden lujittamiseen, 4) rakennerahastoja koskevista yleisistä säännöksistä annetussa neuvoston asetuksessa (EY) N:o ..../.. tarkistetaan täydellisesti rakennepolitiikkojen toimintojen järjestelyt, joita sovelletaan 1 päivästä tammikuuta 2000; alan rakenteelliset tukitoimet ovat voimassaolevien rakennerahastojen ensisijaisia tavoitteita 1 ja 2 mainitusta päivämäärästä alkaen; tämän vuoksi asetuksen (ETY) N:o 2052/88 soveltamisesta kalatalouden ohjauksen rahoitusvälineen osalta 20 päivänä heinäkuuta 1993 annettu neuvoston asetus (ETY) N:o 2080/93 (2) olisi kumottava ja korvattava uudella asetuksella, jossa säädetään erityisesti tarvittavista yksityiskohtaisista siirtymäkauden säännöistä rakenteellisten toimenpiteiden keskeytymisen välttämiseksi, 5) rakennerahastojen tavoitteen 2 suunnitellun ohjelmatyön yksinomaan alueellisen luonteen ja kalastuslaivastojen rakenneuudistuksen liitännäistoimenpiteiden välillä on tiettyä yhteensopimattomuutta; tätä ongelmaa ei ole tavoitteessa 1, 6) tämän vuoksi on asianmukaista olla sisällyttämättä tavoitteen 2 ohjelmatyöhön liitännäistoimenpiteitä ja kalastuslaivaston rakenneuudistusta; näihin toimenpiteisiin on soveliasta myöntää varoja Euroopan maatalouden ohjaus- ja tukirahaston (EMOTR) tukiosastosta niiden täytäntöönpanemiseksi kaikilla muilla kuin tavoitteeseen 1 kuuluvilla alueilla, myös tavoitteen 2 kohdealueilla; tämä erillinen käsittely ei vaikuta muiden alan rakenteellisten tukitoimien täytäntöönpanoon, jotka ovat edelleen tavoitteen 2 ohjelmatyön mukaisia, ja 7) lisäksi yhteisön on voitava osallistua taloudellisesti myös muilla kuin tavoitteiden 1 ja 2 alueilla kaikkiin alan rakenteellisiin toimenpiteisiin; on myös soveliasta myöntää tälle toimenpiteelle varoja EMOTR: tukiosastosta, ON ANTANUT TÄMÄN ASETUKSEN: 1 artikla 1. Tämän asetuksen mukaisesti yhteisön rahoitusosuudella toteutetuilla rakenteellisilla toimenpiteillä kalastus- vesiviljelyalalla sekä niiden tuotteiden jalostuksen ja kaupan pitämisen alalla, jäljempänä `ala`, edistetään perustamissopimuksen 39 ja 130 a artiklassa lueteltujen yleisten tavoitteiden sekä asetuksissa (ETY) N:o 3760/92 ja (EY) N:o ..../... määritettyjen tavoitteiden toteuttamista. 2. Edellä 1 kohdassa tarkoitetuilla toimenpiteillä on seuraavat tarkoitukset: a) edistää kalavarojen ja niiden hyödyntämisen välistä pysyvää tasapainoa, b) vahvistaa alan tuotantorakenteiden kilpailukykyä ja taloudellisesti kannattavien yritysten kehitystä, c) parantaa kalastus- ja vesiviljelytuotteiden saatavuutta ja lisäarvoa, d) edistää kalastuksesta riippuvaisten alueiden elvyttämistä. 3. Yhteisön rahoitusosuutta voidaan myöntää sellaisten toimenpiteiden toteuttamiseen, jotka edistävät yhtä tai useampaa 2 kohdassa mainittua tarkoitusta 2 ja 3 artiklan säännösten mukaisesti. 4. Neuvosto vahvistaa 5 artiklassa tarkoitetun menettelyn mukaisesti 1 kohdassa tässä artiklassa tarkoitettujen rakenteellisten toimenpiteiden tukitoimialat. 2 artikla 1. Perustetaan kalatalouden ohjauksen rahoitusväline, jäljempänä `KOR`. 2. KOR:n rahoitusosuudella toteutetut toimenpiteet kuuluvat rakennerahastojen tavoitteisiin 1 ja 2. Niihin kuuluvat kaikki alan rakenteelliset toimenpiteet, lukuun ottamatta 3 artiklassa tarkoitettuja. 3. Asetuksen (EY) N:o 21 ja 22 artiklan mukaisesti KOR osallistuu myös seuraavien toimenpiteiden rahoitukseen: a) uutta luovat toimet, joihin kuuluvat erityisesti ylikansalliset toimet ja alan toimijoiden kalastuksesta riippuvaisten sekä rannikkovyöhykkeiden verkottuminen, b) teknistä apua koskevat toimenpiteet. Asetuksen (ET) N:o 21 artiklan 2 kohdan mukaisesti ensimmäisessä kohdassa tarkoitettua soveltamisalaa laajennetaan päätöksellä rakennerahastojen osallistumisesta neuvoston asetusten (EY) N:o ..../... (EAKR), (EY) N:o ..../... (ESR), (EY) N:o ...../... (EMOTR) mukaisesti rahoitettaviin rahoittaviin toimenpiteisiin kyseisissä uutta luovissa toimissa säädettyjen kaikkien toimenpiteiden täytäntöönpanemiseksi. 3 artikla EMOTR:n tukiosasto osallistuu seuraavien toimenpiteiden rahoitukseen: a) kalastuslaivastojen rakenneuudistuksen liitännäistoimenpiteet muilla kuin rakennerahastojen tavoitteen 1 alueilla, b) kaikki alan rakenteelliset toimenpiteet muilla kuin rakennerahastojen tavoitteiden 1 ja 2 alueilla. 4 artikla Jokaiselle yksittäiselle toimelle 1 artiklan 3 kohdan mukaisesti myönnetty rahoitusosuus ei saa ylittää 5 artiklassa tarkoitetun menettelyn mukaisesti määritettävää enimmäismäärää. 5 artikla Rajoittamatta 6 artiklan soveltamista neuvosto päättää perustamissopimuksen 43 artiklassa säädetyn menettelyn mukaisesti komission ehdotuksesta viimeistään ... 2 ja 3 artiklassa tarkoitettujen rakenteellisten toimenpiteiden yhteisön rahoitusosuuden yksityiskohtaisista säännöistä ja edellytyksistä. 6 artikla 1. Ennen 1 päivää tammikuuta 1994 jätettyihin tukihakemuksiin sovelletaan edelleen asetuksia (ETY) N:o 4028/86 (3) ja (ETY) N:o 4042/89 (4). 2. Komissio vapauttaa ilman eri toimenpiteitä viimeistään kuuden vuoden ja yhdeksän kuukauden kuluttua tuen myöntämispäivästä 1 päivän tammikuuta 1989 ja 31 päivän joulukuuta 1993 välisenä aikana asetuksen (ETY) N:o 4028/86 mukaisesti komission hankkeille myöntämän tuen osana sidotut määrät, joista ei ole tehty komissiolle loppumaksupyyntöä viimeistään kuuden vuoden ja kolmen kuukauden kuluttua tuen myöntämispäivästä, ja aiheettomasti maksetut määrät on maksettava takaisin lukuun ottamatta hankkeita, jotka on keskeytetty oikeudellisella perustella. 7 artikla Kumotaan asetus (ETY) N:o 2080/93 1 päivästä tammikuuta 2000. Viittauksia kumottuun asetukseen pidetään viittauksina tähän asetukseen. 8 artikla Asetuksen (EY) N:o 52 artiklassa säädettyjä siirtymäsäännöksiä sovelletaan soveltuvin osin. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL L 389, 31.12.1992, s. 1. (2) EYVL L 193, 31.7.1993, s. 1. (3) EYVL L 376, 31.12.1986, s. 7. (4) EYVL L 388, 30.12.1989, s. 1.